**ΨΗΦΙΣΜΑ**

**του Τμήματος Ελληνικής Φιλολογίας του Δ.Π.Θ.**

Το Τμήμα Ελληνικής Φιλολογίας του Δημοκριτείου Πανεπιστημίου Θράκης

εκφράζει τη βαθιά θλίψη των μελών του για τον θάνατο του

εξαιρετικού αρχιτέκτονα-πολεοδόμου

και συναδέλφου Καθηγητή

Διευθυντή Σπουδών στην

École des Hautes Études en Sciences Sociales

**Γιάννη Τσιώμη**

Ο Γιάννης Τσιώμης, εξέχουσα προσωπικότητα του σύγχρονου ευρωπαϊκού πολιτισμού, τίμησε την ελληνική, όπως και τη γαλλική παιδεία και τον πολιτισμό, αναδεικνύοντας τις πολλαπλές συνδέσεις των γραμμάτων με την τέχνη.

Το Τμήμα Ελληνικής Φιλολογίας γνώρισε άμεσα την ουσιαστική μέριμνα του Γιάννη Τσιώμη, την έμπρακτη συμπαράστασή του για τα γράμματα στον τόπο μας, χάρη στη δωρεά της βιβλιοθήκης του Καθηγητή Α.Π.Θ. Παναγιώτη Μουλλά, δωρεά, την οποία εκείνος φρόντισε με όλες του τις δυνάμεις.

Το Τμήμα Ελληνικής Φιλολογίας εκφράζει θερμά συλλυπητήρια στην οικογένειά του, καθώς και στους συναδέλφους της EHESS.

Το ψήφισμα αυτό θα δημοσιευτεί στον ημερήσιο και ηλεκτρονικό τύπο, επίσης θα αναρτηθεί στην ιστοσελίδα του Τμήματος.

Η Πρόεδρος

Καθηγήτρια Μαρία Τζιάτζη

και τα Μέλη του Τμήματος